การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จไม่ทำให้ผู้อื่นสำคัญผิด หรือ
ไม่ขาดข้อมูลที่ควรแจ้งในสาระสำคัญ นอกจากนี้ ข้าพเจ้าขอรับรองว่า

1.  งบการเงินและข้อมูลทางการเงินที่ประกอบเป็นส่วนหนึ่งของแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

2.  ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดีเพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

3.  ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 4 ตุลาคม พ.ศ. 2550
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้นายสามิตต์ ผลิตกรรม หรือนายสุรพล แย้มเกษม
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนายสามิตต์
ผลิตกรรม หรือนายสุรพล แย้มเกษม กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ – นามสกุล ตำแหน่ง ลายมือชื่อ

1. นายสมชัย ไทยสงวนวรกุล ประธานกรรมการบริหาร -นายสมชัย ไทยสงวนวรกุล-

2. นายสามิตต์ ผลิตกรรม กรรมการผู้จัดการ -นายสมบุญ เกิดหลิน-

3. นายเคนจิ โคดามะ กรรมการผู้จัดการร่วม

-นายสามิตต์ ผลิตกรรม-

4. นายสมบุญ เกิดหลิน กรรมการบริหาร -นายเคนจิ โคดามะ-

5. นายฟูมิเอกิ ทาคาฮาชิ กรรมการบริหาร -นายฟูมิเอกิ ทาคาฮาชิ

-นายสุรพล แย้มเกษม-

6. นายรัฐภูมิ นันทปถวี รองกรรมการผู้จัดการ

ฝ่ายบัญชีและการเงินนายสุขุม โพธิ์สวัสดิ์-

ผู้รับมอบอำนาจ

ชื่อ – นามสกุล ตำแหน่ง ลายมือชื่อ

1. นายสามิตต์ ผลิตกรรม กรรมการ

หรือ

2. นายสุรพล แย้มเกษม กรรมการ -นายสุรพล แย้มเกษม-

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด หรือ
ขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายสามิตต์ ผลิตกรรม หรือนายสุรพล แย้มเกษม
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายชื่อของนายสามิตต์
ผลิตกรรม หรือนายสุรพล แย้มเกษม กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ – นามสกุล ตำแหน่ง ลายมือชื่อ

1. นายอานะวัฒน์ นา วินธรรม ประธานกรรมการตรวจสอบ

และกรรมการ

-นายอานะวัฒน์ นาวินธรรม-

2. นายสุกิจ พันธ์วิศวาส กรรมการตรวจสอบ

และกรรมการ

-นายสุกิจ พันธ์วิศวาส-

3. นายสมชาย เตียงหงษากุล กรรมการตรวจสอบ

และกรรมการ

4. นายสุรพล แย้มเกษม กรรมการ

5. นายสุระศักดิ์ เคารพธรรม กรรมการ

ายสมชาย เตียงหงษากุล-

ผู้รับมอบอำนาจ

1. นายสามิตต์ ผลิตกรรม กรรมการ

หรือมิตต์ ผลิตกรรม-

2. นายสุรพล แย้มเกษม กรรมการ

รายงานคณะกรรมการตรวจสอบ

ตามที่บริษัท เอส เอ็น ซี ฟอร์เมอร์ จำกัด (มหาชน) ได้จัดตั้งคณะกรรมการตรวจสอบ
ประกอบด้วย นายอานะวัฒน์ นาวินธรรม ประธานคณะกรรมการตรวจสอบ นายสุกิจ
พันธ์วิศวาสและนายสมชาย เตียงหงษากุล เป็นกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ
โดยในปี 2550 ได้มีการจัดประชุมทั้งสิ้น 4 ครั้ง โดยมีการพิจารณาและสอบทานเรื่องต่าง ๆ
ที่สำคัญดังนี้

1.  การจัดทำงบการเงิน คณะกรรมการตรวจสอบได้พิจารณาสอบทานงบการเงินรายไตรมาส
    และงบการเงินประจำปี พ.ศ. 2550 ร่วมกับฝ่ายบริหารและผู้สอบบัญชี
    เพื่อให้มั่นใจว่ารายงานทางการเงินของบริษัทฯ และบริษัทย่อย
    ได้จัดทำขึ้นอย่างถูกต้องตามที่ควรตามมาตรฐานการบัญชีที่รับรองโดยทั่วไปและมีการเปิดเผยข้อมูลอย่างเพียงพอครบถ้วนและเชื่อถือได้
    พร้อมทั้งให้ข้อสังเกตและรับทราบแนวทางแก้ไขปัญหาที่เกิดประโยชน์แก่บริษัทฯ
    นอกจากนี้ได้สอบทานการเปิดเผยรายการระหว่างกันของบริษัทฯ กับบริษัทย่อยและบริษัทร่วม
    รวมทั้งรายการที่เกี่ยวโยงกันเพื่อให้มั่นใจว่าบริษัทฯ
    ได้ดำเนินตามเงื่อนไขทางธุรกิจและหลักเกณฑ์ที่ตลาดหลักทรัพย์แห่งประเทศไทยกำหนด

2.  ระบบควบคุมภายใน คณะกรรมการตรวจสอบได้พิจารณาแผนการตรวจสอบประจำปี พ.ศ.
    2550 พร้อมให้ข้อเสนอแนะกับหน่วยงานตรวจสอบภายใน
    เพื่อให้การปฏิบัติงานเกิดผลงานที่มีประสิทธิภาพ ประสิทธิผล
    การติดตามและดำเนินการแก้ไขตามรายงานผลการตรวจสอบ

3.  การบริหารความเสี่ยง คณะกรรมการตรวจสอบได้สอบทานนโยบาย
    และแนวทางการบริหารความเสี่ยง และความคืบหน้าของการบริหารความเสี่ยงในด้านนโยบาย
    แผนงาน การประสานงาน
    ให้มีประสิทธิภาพยิ่งขึ้นและให้เกิดความเชื่อมโยงกับการควบคุมภายใน

4.  พิจารณาคัดเลือกผู้สอบบัญชี และค่าตอบแทนประจำปี 2550
    โดยพิจารณากระบวนการคัดเลือกว่าเป็นไปตามขั้นตอนที่คณะกรมการตรวจสอบได้ให้ความเห็นชอบไว้โดยพิจารณาคุณสมบัติของสำนักงานสอบบัญชีและผู้สอบบัญชี
    และเพื่อเพิ่มความมั่นใจในความเป็นอิสระของผู้สอบบัญชี

5.  การทำรายการที่เกี่ยวโยงกัน
    คณะกรรมการตรวจสอบได้พิจารณาสอบทานรายการที่เกี่ยวโยงกันซึ่งอาจทำให้เกิดความขัดแย้งทางผลประโยชน์กับบริษัท
    เป็นรายการตามปกติธุรกิจที่มีเงื่อนไขทางการค้าและเกณฑ์ตามที่ตกลงกันตามปกติธุรกิจ
    ไม่มีการถ่ายเทผลประโยชน์ระหว่างบริษัทกับกิจการที่เกี่ยวข้อง

6.  การปฏิบัติตามกฎหมายว่าด้วยหลักทรัพย์และตลาดหลักทรัพย์
    คณะกรรมการตรวจสอบได้พิจารณาผลการสอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์ฯ
    ข้อกำหนดของตลาดหลักทรัพย์ และกฎหมายอื่นที่เกี่ยวข้องกับธุรกิจของบริษัทฯ
    ให้มีการปฏิบัติอย่างถูกต้อง

คณะกรรมการตรวจสอบของบริษัทฯ ได้ติดตามการดำเนินงานในปี 2550
ตามขอบเขตอำนาจหน้าที่ความรับผิดชอบ ที่ได้รับมอบหมาย โดยมีความเห็นว่า บริษัทฯ
ได้จัดทำงบการเงินอย่างถูกต้องในสาระสำคัญตามหลักการบัญชีที่รับรองทั่วไป
มีการเปิดเผยข้อมูลรายการระหว่างกันหรือรายการที่อาจก่อให้เกิดความขัดแย้งทางผลประโยชน์อย่างเพียงพอ
มีระบบการควบคุมภายในและการบริหารความเสี่ยงที่เหมาะสมกับสภาพธุรกิจ
มีการปฏิบัติตามกฎหมาย ข้อกำหนดของตลาดหลักทรัพย์ และกฎหมายที่เกี่ยวข้องอย่างถูกต้อง
ครบถ้วน

  (นายอานะวัฒน์ นาวินธรรม)

  ประธานคณะกรรมการตรวจสอบ